Ojos de Brujo
Ojos de Brujo (iš ispanų k. „raganiaus akys“) – muzikos grupė iš Ispanijos miesto Barselonos, atliekanti muziką, kurioje persipina flamenkas, rumba, hiphopas ir kt. stiliai. Grupė susidarė 1998 m., laikui bėgant tapo populiari ir už savo šalies ribų, kelis kartus nominuota BBC 3 pasaulio etninės muzikos apdovanojimams. „Ojos de Brujo“ savo muzikoje daug dėmesio skiria socialinėms problemoms, kritikuoja šiuolaikinę socialinę nelygybę, kapitalizmą.